CELEX: 31982R1728
Language: el
Date: 1982-06-30 00:00:00
Title: Κανονισμός (EOK) αριθ. 1728/82 τής Επιτροπής τής 30ής Ιουνίου 1982 περί τροποποιήσεως τού κανονισμού (EOK) αριθ. 649/78 σχετικά μέ τή διάθεση, σέ μειωμένη τιμή, βουτύρου παρεμβάσεως πού προορίζεται γιά άμεση κατανάλωση υπό μορφή συμπυκνωμένου βουτύρου

Avis juridique important

|

31982R1728

Κανονισμός (EOK) αριθ. 1728/82 τής Επιτροπής τής 30ής Ιουνίου 1982 περί τροποποιήσεως τού κανονισμού (EOK) αριθ. 649/78 σχετικά μέ τή διάθεση, σέ μειωμένη τιμή, βουτύρου παρεμβάσεως πού προορίζεται γιά άμεση κατανάλωση υπό μορφή συμπυκνωμένου βουτύρου  

Επίσημη Εφημερίδα αριθ. L 189 της 01/07/1982 σ. 0067 - 0067 Ισπανική ειδική έκδοση: Κεφάλαιο 03 τόμος 25 σ. 0223  Πορτογαλική ειδική έκδοση : Κεφάλαιο 03 τόμος 25 σ. 0223 

***** ΚΑΝΟΝΙΣΜΟΣ (ΕΟΚ) αριθ. 1728/82 ΤΗΣ ΕΠΙΤΡΟΠΗΣ  της 30ής Ιουνίου 1982  περί τροποποιήσεως του κανονισμού (ΕΟΚ) αριθ. 649/78 σχετικά με τη διάθεση, σε μειωμένη τιμή, βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 649/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3474/80 (4), προβλέπει τη διάθεση σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου· ότι για λόγους σαφηνείας, αφενός, και για να διευρυνθεί το πεδίο εφαρμογής σε ορισμένες κατηγορίες ενδιαφερομένων, αφετέρου, πρέπει να επαναληφθεί ο ορισμός της άμεσης καταναλώσεως που αναφέρεται στο άρθρο 1 του κανονισμού (ΕΟΚ) αριθ. 1269/79 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1186/82 (6)·  ότι για να ληφθεί υπόψη η εξέλιξη της τιμής αγοράς που εφαρμόζεται από τους οργανισμούς παρεμβάσεως, πρέπει να προσαρμοσθεί το επίπεδο ενισχύσεως και η τιμή πωλήσεως αυτού του βουτύρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 649/78 τροποποιείται ως εξής:  1. Στο άρθρο 1 η πρώτη πρόταση της παραγράφου 1 αντικαθίσταται από το ακόλουθο κείμενο:  «1. Τα Κράτη μέλη επιτρέπεται, ύστερα από αίτησή τους με σκοπό την άμεση κατανάλωση βουτύρου, όπως καθορίζεται στο άρθρο 1 υπό α του κανονισμού (ΕΟΚ) αριθ. 1269/79, εντός της Κοινότητος, υπό μορφή συμπυκνωμένου βουτύρου και εντός των ποσοτικών ορίων που πρόκειται να καθορισθούν:»  2. Στο άρθρο 2 παράγραφος 1 και στο άρθρο 3 παράγραφος 1 το ποσό «141 λογιστικές μονάδες» αντικαθίσταται κάθε φορά από το ποσό «182 ECU».  3. Στο άρθρο 2 παράγραφος 3, το ποσό «145 λογιστικές μονάδες» αντικαθίσταται από το ποσό «200 ECU».  4. Στο άρθρο 5 παράγραφος 1, οι όροι «250 γραμμάρια κατ' ανώτατο όριο» αντικαθίστανται από «500 γραμμάρια κατ' ανώτατο όριο».  5. Στο άρθρο 10α παράγραφος 2, το ποσό «3 λογιστικές μονάδες» αντικαθίσταται από το ποσό «3,6 ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 86 της 1. 4. 1978, σ. 33.  (4) ΕΕ αριθ. L 363 της 31. 12. 1980, σ. 50.  (5) ΕΕ αριθ. L 161 της 29. 6. 1979, σ. 8.  (6) ΕΕ αριθ. L 140 της 20. 5. 1982, σ. 5.